Menštruácia po vysadení hormonálnej antikoncepcie
Dobrý deň,na odporúčanie gynekológa som vysadila hormonálnu antikoncepciu vo 4.deň od začatia užívania. O ďalšie 3-4 dni som dostala menštruáciu. Je to normálne alebo by som sa mala ozvať svojmu lekárovi ?
Dobrý deň,
ďakujeme za Vašu otázku.
Krvácanie a špinenie mimo cyklus alebo nepravidelné menštruačné krvácanie patria medzi vedľajšie účinky, ktoré sa môžu vyskytnúť počas užívania, resp. po vysadení hormonálnej antikoncepcie. Taktiež sa môže jednať aj o príznak iných gynekologických ťažkostí. Keďže mi nie je známy konkrétny názov užívaného lieku, dôvody ukončenia jeho užívania a nepoznám Váš zdravotný stav, Vám odporúčam uvedené príznaky konzultovať s gynekológom, ktorý súvis krvácania s užívaním lieku s určitosťou potvrdí, respektíve vylúči.
Prajem skorú úľavu od ťažkostí.
S pozdravom
PharmDr. Veronika Kiabová